
                             Dərman vasitəsinin istifadəsi üzrə təlimat (xəstələr üçün)

Dərman  preparatının  qəbuluna  başlamazdan   əvvəl  bu içlik-vərəqəni,  Sizin  üçün   vacib məlumat  daşıdığına   görə, diqqətlə  oxuyun.

Müalicədən daha yaxşı nəticə əldə etmək üçün,içlik vərəqədə dərman preparatının istifadəsi üzrə təlimatlara diqqətlə riayət etmək lazımdır.

Bu içlik-vərəqəni atmayın. Sizə onu yenidən oxumaq lazım gələ bilər.

Hər hansı əlavə suallar meydana çıxdıqda, həkiminizə  müraciət edin.
Əgər simptomlarınız pisləşərsə və ya 3-5 gün ərzində onların yaxşılaşması müşahidə olunmazsa,həkiminizə müraciət edin.

Əlavə təsirlərdən  hər hansı biri ciddi xarakter alarsa və ya bu içlik-vərəqədə qeyd edilməyən digər əlavə təsirlər meydana çıxarsa, bu barədə  həkiminizə və ya əczaçınıza məlumat verməyiniz xahiş olunur.
KARSİL FORTE®           90 mq  bərk kapsullar

CARSIL  FORTE ® 
Beynəlxalq patentləşdirilməmiş adı: Silybi mariani fructus extractum siccum 
                                                              Milk Thistle dried extract equivalent to 90,0 mg. silymarin
                                                              determined as silibinin                                                                     
Tərkibi 

Təsiredici maddə:   silibinin formasında olan (HPLC), 90 mq silimarinə bərabər, ala qanqal 
                                meyvələrinin 163,6-225,0 mq quru cövhəri (Silybi mariani fructus 
                                extractum siccum). 
Köməkçi maddələr:  laktoza monohidrat, mikrokristallik sellüloza ( 101 tipli), buğda nişastası,
                                 povidon К25, polisorbat 80; susuz kolloidal silisium dioksid, 
                                 mannitol (Е 421), krospovidon (А tipli ), natrium hidrokarbonat,  

                                 maqnezium stearat; 

Örtük:                      jelatin, titan dioksid (Е171), qara dəmir oksidi (Е172), qırmızı dəmir
                                oksidi (Е172), sarı dəmir oksidi (Е172).
Təsviri 
Açıq-qəhvəyi rəngli bərk silindrik jelatin kapsullardır.
Kapsulun möhtəviyyatı: aqlomeratlarla,  açıq-sarıdan  qəhvəyi- sarı rəngə  qədər, zəif spesifik qoxulu, tozaoxşar kütlə.

ATC kodu: A05BA03.
Farmakoloji xüsusiyyətləri 
Karsil Forte®  _ tərkibində,  təsiredici maddə kimi,  ala qanqal  bitkisinin meyvələrindən ayrılmış,  silimarin olan dərman preparatıdır. Silimarin zədələnmiş qaraciyər hüceyrələrində zülalların və fosfolipidlərin sintezini aktivləşdirir, qaraciyər hüceyrələrinin   membranlarını stabilləşdirir, sərbəst radikalları birləşdirir (antioksidant təsir qöstərir). Onun əsas təsiri qaraciyər hüceyrələrini alkoqol, dərman preparatları, virus infeksiyaları, sənaye çirkləndiriciləri kimi müxtəlif amillərin zərərli təsirlərindən qorumaqdır. Qaraciyər hüceyrələrinin  zədələnmə vaxtı onların daha tez bərpasına kömək edir.

İstifadəsinə göstərişlər
-
Alkoqolun, dərmanların uzun müddət qəbulu zamanı, xroniki intoksikasiyalar nəticəsində qaraciyərin toksik zədələnmələrinin simptomatik müalicəsi;

-
Qaraciyərin xroniki iltihabi xəstəliklərinin və qaraciyərin sirrozunun kompleks müalicəsi.
Əks göstərişlər
Aşağıdakı hallarda Karsil® forte  kapsulunu qəbul etmək olmaz: 

-
silimarinə və ya Karsil® kapsulunun tərkib hissələrindən istənilən birinə qarşı allergiya (hiperhəssaslıq);
-
12 yaşdan aşağı uşaqlarda istifadə.
Xüsusi göstərişlər və ehtiyat tədbirləri

Aşağıdakı hallarda preparatdan  ehtiyatla istifadə etmək  lazımdır
Əgər Sizdə hormonal pozulmalarla (uşaqlığın, yumurtalıqların və ya süd vəzinin şiş törəmələri, prostat vəzinin şişləri kimi) müşayiət olunan xəstəliklər varsa  Karsil Forteni qəbul etməzdən əvvəl  müalicə edən həkimlə məsləhətləşmək lazımdır.

-
Karsil Fortenin istifadəsi qaraciyərin zədələnmə vaxtı pəhrizi və ya alkoqoldan imtinanı əvəz edə bilməz.
Karsil Forte preparatının bəzi tərkib hissələri haqqında vacib məlumatlar
-
Dərman preparatının tərkibində köməkçi maddə kimi buğda nişastası vardır.  Seliakiyası olan  insanlar üçün təhlükəli deyildir. Buğdaya allergiyası olan pasiyentlər (seliakiyadan fərqlənən) bu dərmanı qəbul etməməlidir.

-
Karsil Fortenin tərkibinə laktoza monohidrat daxildir. Həkiminiz Sizi bəzi şəkərlərə qarşı dözümsüzlüyün olması barədə xəbərdar etdiyi halda, bu dərman preparatını qəbul etməzdən əvvəl məsləhət üçün ona müraciət edin.

Digər dərman vasitələri ilə qarşılıqlı  təsiri
Hazırda və yaxın zamanlarda qəbul etdiyiniz digər dərman preparatları haqqında (o cümlədən reseptsiz buraxılan) həkiminizə və ya əczaçıya məlumat verməyiniz xahiş olunur.

Karsil Forte hamiləliyin qarşısını alan peroral vasitələrin və əvəzedici hormonal müalicəsi vaxtı istifadə olunan dərman preparatlarının  effektivliyini azalda bilər.

Diazepam, alprazolam, ketokonazol, lovastatin, vinblastin preparatlarının eyni zamanda qəbulu təsirini gücləndirə bilər.

Hamiləlik və laktasiya dövründə istifadəsi
İstənilən dərman preparatını qəbul etməzdən əvvəl məsləhət üçün həkiminizə və ya əczaçıya müraciət edin. 

Hamiləlik və laktasiya dövründə Karsil Forte preparatından yalnız tibbi göstərişlər olduqda  və preparatın qəbulundan  ana üçün alınacaq fayda döl üçün yarana biləcək  riskdən yüksək olduqda qəbul etmək olar.
Nəqliyyat vasitələrini və digər potensial təhlükəli mexanizmləri  idarəetmə qabiliyyətinə təsiri

Karsil Forte nəqliyyat vasitələrini idarəetmə və maşınlarla işləmə qabiliyyətinə mənfi təsir göstərmir.

İstifadə qaydası və dozası

Həmişə Karsil Forte preparatını həkiminizin təyinatına dəqiq şəkildə əməl etməklə qəbul edin. Nəyəsə əmin olmadıqda, həkiminizdən soruşun.

Karsil Forte  kapsullarını kifayət qədər maye ilə içərək qəbul etmək lazımdır. 

Böyüklər və 12 yaşdan böyük uşaqlar: ağır hallarda ilk doza – gündə 3 dəfə 1 kapsul 
Yüngül hallarda və dəstəkləyici  doza kimi – gündə 2 dəfə 1 kapsul  .
On iki yaşdan aşağı uşaqlarda istifadəsi: onlarda bu dərman preparatının istifadəsi haqqında kifayət qədər məlumatın olmadığına görə 12 yaşdan aşağı uşaqlarda onun istifadəsi  tövsiyə olunmur.
Əgər Sizin şikayətləriniz qalarsa, məsləhət üçün həkiminizə müraciət edin.  Müalicə kursunun müddəti Sizin həkiminiz tərəfindən müəyyən edilir.

Karsil Fortenin qəbulunu unutduqda 
Bir dozanın qəbulunu buraxdıqda onu mümkün qədər tez qəbul edin. Növbəti dozanı qəbul etmək üçün vaxt demək olar ki, çatdıqda, onu adi doza kimi qəbul edin. Buraxılan dozanı kompensasiya etmək üçün ikiqat dozanı qəbul etməyin. Dərman preparatının qəbulunu müalicə həkimizin təyinatı üzrə davam etdirin.

Bu dərman preparatının qəbulu ilə bağlı istənilən əlavə suallar meydana çıxdıqda, həkiminizə və ya əczaçıya müraciət etməyiniz xahiş olunur.

Əlavə təsirləri
Bütün dərman preparatları kimi, Karsil Forte kapsulları da, hamıda olmasa da, əlavə təsirlərə səbəb ola bilər.

Karsil Forte kapsulları yaxşı həzm olunur. Çox nadir hallarda qaşınma və dəri səpgisi  kimi  allergik reaksiyaları və ya anafilaktik şok mümkündür (çətin nəfəslə və başgicəllənməylə ağır allergik reaksiya). Nadir hallarda mövcud vestibulyar pozmaların gücləndirilməsini müşahidə etmək olar. Nadir hallarda ishalın və ya ürək bulanması, qusmalar, qazların yaranmasıyla dispepsiya pozmalarının meydana çıxması, iştahanın itməsi  mümkündür.
Əlavə təsirlərdən istənilən biri ciddiləşərsə və ya bu içlik-vərəqədə təsvir edilməyən digər əlavə təsirləri qeyd etdikdə, bu haqda həkiminizi və ya əczaçını məlumatlandırmağınız xahiş olunur.
Doza həddinin aşılması

Lazım olandan yüksək doza qəbul etdikdə həkiminizə müraciət edin.

Buraxılış forması

6 kapsul, bərk, rəngsiz alüminium/şəffaf PVX folqadan blisterdə; 

5 blister içlik-vərəqə ilə birlikdə karton qutuya qablaşdırılır.

Saxlanma şəraiti

25°С-dən yuxarl olmayan temperaturda, orijinal qablaşdırmada, quru, işıqdan qorunan və uşaqların əli çatmayan yerdə saxlamaq lazımdır. 
Dərman preparatlarını çirkab sularına və ya məişət tullantıları üçün konteynerə atmaq olmaz. Lazım olmayan dərman preparatlarını necə məhv etmək lazım olduğunu əczaçınızdan soruşun. Bu tədbirlər ətraf mühitin mühafizəsinə şərait yaradacaqdır.

Yararlılıq müddəti

3 il.

Yararlılıq müddəti bitdikdən sonra istifadə etmək olmaz

Yararlılıq müddəti göstərilən ayın sonuncu gününə şamil  edilir.
Aptekdən buraxılma şərti

Resept əsasında buraxılır.

İstehsalçı/Ünvanı
Sofarma SC.
16, Iliensko shosse str., 1220 Sofiya, Bolqarıstan.
və
Sofarma SC.
Bulvar 23 –cü Pexotnıy Şipcenskiy polk

№110, 6100, Kazanlık, Bolqarıstan.

Qeydiyyat vəsiqəsinin sahibi

Sofarma SC.

16, Iliensko shosse str., 1220 Sofiya, Bolqarıstan.

